CELEX: 32011D0238
Language: ro
Date: 2011-04-13 00:00:00
Title: 2011/238/UE: Decizia Comisiei din 13 aprilie 2011 de modificare a Deciziei 2007/843/CE în ceea ce privește programul de control al infecțiilor cu Salmonella la anumite păsări de curte și ouă în Tunisia [notificată cu numărul C(2011) 2520]  Text cu relevanță pentru SEE

14.4.2011   
            
            
               RO
            
            
               Jurnalul Oficial al Uniunii Europene
            
            
               L 100/73
            
         DECIZIA COMISIEI
   din 13 aprilie 2011
   de modificare a Deciziei 2007/843/CE în ceea ce privește programul de control al infecțiilor cu Salmonella la anumite păsări de curte și ouă în Tunisia
   [notificată cu numărul C(2011) 2520]
   (Text cu relevanță pentru SEE)
   (2011/238/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2160/2003 al Parlamentului European și al Consiliului din 17 noiembrie 2003 privind controlul salmonellei și al altor agenți zoonotici specifici, prezenți în rețeaua alimentară (1), în special articolul 10 alineatul (2),
   întrucât:
   
               (1)
            
            
               Regulamentul (CE) nr. 2160/2003 stabilește regulile pentru controlul infecțiilor cu Salmonella la diferite efective de păsări de curte din Uniune. Acesta prevede că admiterea sau menținerea pe listele țărilor terțe, prevăzute de legislația Uniunii, pentru specia sau categoria în cauză, din care statele membre sunt autorizate să importe acele animale sau ouă pentru incubație vizate de respectivul regulament, depind de prezentarea către Comisie, de către țara terță în cauză, a unui program de control al infecțiilor cu Salmonella oferind garanții echivalente celor conținute în programele naționale de control al infecțiilor cu Salmonella ale statelor membre.
            
         
               (2)
            
            
               Decizia 2007/843/CE a Comisiei din 11 decembrie 2007 privind aprobarea programelor de control pentru depistarea salmonelei în efectivele de Gallus gallus de reproducere din anumite țări terțe în conformitate cu Regulamentul (CE) nr. 2160/2003 al Parlamentului European și al Consiliului și de modificare a Deciziei 2006/696/CE în ceea ce privește anumite condiții de sănătate publică privind importul de păsări de curte și de ouă destinate incubației (2) a aprobat programul de control al infecțiilor cu Salmonella la efective de găini de reproducție prezentat de Tunisia, în conformitate cu Regulamentul (CE) nr. 2160/2003.
            
         
               (3)
            
            
               Tunisia a informat acum Comisia că acest program a fost oprit. În consecință, programul prezentat de Tunisia nu ar mai trebui să fie aprobat. Prin urmare, Decizia 2007/843/CE ar trebui modificată.
            
         
               (4)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Articolul 1 din Decizia 2007/843/CE se înlocuiește cu următorul text:
   
      „Articolul 1
      Programele de control prezentate de Canada, Israel și Statele Unite în conformitate cu articolul 10 alineatul (1) din Regulamentul (CE) nr. 2160/2003 sunt aprobate în ceea ce privește infecțiile cu Salmonella la efectivele de găini de reproducție.”
   
   Articolul 2
   Prezenta decizie se aplică de la 1 mai 2011.
   Articolul 3
   Prezenta decizie se adresează statelor membre.
   
      Adoptată la Bruxelles, 13 aprilie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 325, 12.12.2003, p. 1.
   
      (2)  JO L 332, 18.12.2007, p. 81.